WrestleMania IX

WrestleMania IX var den niende udgave af pay-per-view-showet WrestleMania produceret af World Wrestling Federation. Det fandt sted 4. april 1993 fra Caesars Palace i Las Vegas, Nevada. Det var det første WrestleMania-show, der blev afholdt udendørs. 

WrestleMania IX var centreret omkring to storylines. Den ene var den tilsyneladende ustoppelige 320 kg tunge Yokozuna, der udfordrede verdensmesteren Bret Hart til en VM-titelkamp i showets main event. Den anden var Hulk Hogans comeback. Hulk Hogan havde forladt World Wrestling Federation i 1992, men han gjorde comeback i en kamp om WWF World Tag Team Championship, hvor han sammen med Brutus Beefcake skulle prøve at vinde VM-bælterne fra Money Incorporated (Ted DiBiase og Irwin R. Schyster). Hulk Hogan og Brutus Beefcake tabte dog kampen, men Hulk Hogan løb ind i ringen efter showets main event, hvor Yokozuna med hjælp fra sin manager Mr. Fuji havde snydt sig til VM-titlen, og en ny VM-titelkamp mellem Yokozuna og Hulk Hogan kom ud af det blå til at finde sted. Yokozuna og Mr. Fuji prøvede igen at snyde sig til sejren ved at kaste salt i hovedet på Hogan, men han dukkede sig, og Yokozuna blev ramt i stedet for. Hulk Hogan kunne i løbet af sekunder vinde WWF's VM-titel for femte gange i karrieren. 

Der har været mange kritikere af showet. Typisk falder kritikken på Hulk Hogans pludselige VM-titelsejr, og hvorfor han endnu engang skulle vinde VM-titlen i forbindelse med WrestleMania. Det var i denne periode, at købere af showet via pay-per-view begyndte at falde drastisk. Det var i øvrigt niende gang i træk (dvs. de første ni WrestleMania-shows), at Hulk Hogan var involveret i showets main event. Hogan har dog ikke optrådt i showets main event siden, og der skulle gå ni år, inden Hogan igen deltog i WrestleMania X8, idet han skrev kontrakt med World Championship Wrestling i 1994.

Resultater 

 WWF Intercontinental Championship: Tatanka (med Sensational Sherri) besejrede Shawn Michaels (med Luna Vachon)
 Shawn Michaels blev talt ud af dommeren og forsvarede dermed sin titel trods nederlaget. 
 Steiner Brothers (Rick Steiner og Scott Steiner) besejrede The Headshrinkers (Fatu og Samu) (med Afa)
 Doink the Clown besejrede Crush
 Razor Ramon besejrede Bob Backlund
 WWF World Tag Team Championship: Money Inc. (Ted DiBiase og Irwin R. Schyster) besejrede Mega-Maniacs (Hulk Hogan og Brutus Beefcake) (med Jimmy Hart) via diskvalifikation
 Lex Luger besejrede Mr. Perfect
 The Undertaker (med Paul Bearer) besejrede Giant Gonzalez (med Harvey Wippleman) via diskvalifikation
 WWF Championship: Yokozuna (med Mr. Fuji) besejrede Bret Hart
 Mr. Fuji smed salt i øjet på Bret Hart uden dommeren så det, og Yokozuna vandt dermed VM-titlen for første gang. 
 WWF Championship: Hulk Hogan besejrede Yokozuna (med Mr. Fuji)
 Hulk Hogan kom ned til ringen for at se til Bret Hart. Mr. Fuji udfordrede straks Hulk Hogan til en ny VM-titelkamp, og med Bret Harts accept tog Hogan imod kampen. Mr. Fuji forsøgte igen at smide salt i hovedet på Yokozunas modstander, men ramte den nykårede verdensmester lige i øjnene. I løbet af blot 21 sekunder havde Hulk Hogan vundet kampen, og dermed sin femte VM-titel hos World Wrestling Federation.

Wrestling
Wrestling i 1993